Yosuke Matsuoka
Yosuke Matsuoka var en japansk diplomat og politiker.
Matsuoka, der havde ledende poster ved den japanske jernbane i Sydmanchuriet 1921-1929 og 1935-1939, blev valgt til parlamentet for Seiyukai 1930-1933 og ledede Japans delegation til Folkenes Forbund, da Japan i 1933 trak sig ud efter omverdenens kritik af Manchuriet-krisen.
Som udenrigsminister i årene 1940-1941 indgik han Tremagtspagten med Tyskland og Italien og en neutralitetspagt med Sovjetunionen. Matsuoka stod anklaget som krigsforbryder ved Tokyoprocessen, men døde inden dommen faldt.